Ervaar jy God se heerlikheid? | "Is en Wat Was en Wat Kom" – die onbekende karakter van Jesus Christus en Sy Woord
← God se wil is Soewerein! ‘n Mens het geen ‘vrye’ wil nie!
Ervaar jy God se heerlikheid?	Posted on November 8, 2016	by 4windkoinonia Die natuurlike menslike begrip van die Bybelse konsepte van “glorie” of “heerlikheid” is altyd gekoppel aan dinge soos roem of aansien. Selfs kunstenaars wie prentjies van die Jesus teken of skilder sal so tipe stralekrans bo die kop (of ligstrale om die figuur) aanbring om God se glorie uit te beeld.
Maar God se glorie/heerlikheid het niks te make met menslike opheffing of aanhang, of met mooi prentjies met ligstrale nie. Kyk wat het gebeur met die priesters toe God se heerlikheid die eerste tempel van Salomo vervul het…
As God se heerlikheid Sy “huis” vervul, gebeur daar dinge wat die vlees nie kan hanteer nie. As ons kan sien dat die ou tempel in Jerusalem ‘n tipe was van ons eie tempel, dan word die gebeure wat daar plaasgevind het baie intiem ervaar:
Die “sewe plae” word hier gekoppel aan die “heerlikheid” van God en Sy geestelike vervulling in ons. Ons moet die “sewe plae” ervaar alvorens ons in God se ware tempel kan ingaan. Kyk waarmee word hierdie “sewe plae” verbind…
Die “sewe plae” is God se ‘grimmigheid’ of God se oordeel wat op alle vlees en bloed moet kom VOOR ons in sy geestelike tempel kan ingaan. Nou klink dinge nie meer so maklik nie. As iemand ooit aan jou gesê het dat toegang tot God se koninkryk maklik is, dan het daardie persoon gelieg. Ons almal glo op ‘n tyd hierdie leuen dat dit is maklik om God se tempel te betree. Jesus het tog immers vir ons gesterf en al wat ons nou moet doen is glo..en lees jou Bybel…en bid elke dag…ja, dit is mooi dinge om te doen. Maar dit is nie die volle waarheid nie. Wat maak jy met Skriftekste soos hier bo genoem en hierdie volgende:
Die afvalliges sal sê…’nee, daardie woorde was vir die eerste dissiples’ of hulle sal sê…’daardie woorde is op die sondaars en ongelowiges van toepassing’.
Maar diegene wie God ken (of deur Hom geken word) sal weet dat al Sy ware kinders wat in hierdie eon leef, gaan deur PRESIES DIESELFDE ervarings as die eerste dissipels want hulle glo ook hierdie woorde van God:
God se heerlikheid het dus alles te make met God se oordeel oor die werke van die vlees in almal. Maar wie soek hierdie soort heerlikheid? MIN:
Is jy ‘n seun/dogter van God? Behoort jy aan “die huis van God”? Is jy Sy tempel? Dan weet jy waarom jy NOU verwerping/kruisiging MOET ervaar. Want soos Jesus IS (teenwoordige tyd), so IS JY in die wêreld. Dit is ‘n belofte van God dat jy SAL deur jou eie mense verwerp word en hulle SAL jou kruisig en die blaam dan op ander plaas!
1Jn 4:17 Hierin het die liefde by ons volmaak geword, dat ons vrymoedigheid kan hê in die OORDEELSDAG [wanneer is dit? Toekoms of nou? – lees weer 1Petrus 4:17]; want soos Hy IS, IS ons ook in hierdie wêreld.
Hand 2:22-23 Israeliete, luister na hierdie woorde! Jesus, die Nasaréner, ‘n man deur God vir JULLE aangewys met kragte en wonders en tekens wat God deur Hom onder JULLE gedoen het, soos JULLE ook self weet— Hom, wat deur die bepaalde raad en voorkennis van God oorgelewer is, het JULLE deur die hande van goddelose manne geneem en gekruisig en omgebring;
Om saam te vat: Die heerlikheid van God (God se glorie) is dus kortliks dit [let weer noukeurig op die TYD in die verse waar dit verband hou met ‘ek’]:
Daarom is “die woord van die kruis” wat VANDAG opgeneem moet word, wel “dwaasheid” vir die wat nie kan sien dat hulle self moet ly vir Christus en die “oorblyfsels” van Sy verdrukking in hul eie liggame moet aanvul nie:
God se glorie is dwaasheid en teenstrydig met ons natuurlike denke:
Geestelike vervulling en God se heerlikheid het te make met dinge wat die vlees net nie kan hanteer nie…”bloed en vuur en rookdampe…die son sal verander in duisternis en die maan in bloed…”
This entry was posted in Lees eers hier. Bookmark the permalink.	← God se wil is Soewerein! ‘n Mens het geen ‘vrye’ wil nie!
2 Responses to Ervaar jy God se heerlikheid?
D_____________ skryf sê:	November 10, 2016 om 11:18 vm	Hallo Larry
So baie dankie aan ons Vader vir hierdie lering en bemoediging! Mag Hy gee dat ons sal volhard tot die einde toe! Ek prys Sy Naam vir elke verdrukking tot Sy eer!
Liefde in Christus.
Antwoord	4windkoinonia sê:	November 11, 2016 om 8:17 vm	Jy is baie welkom. Ek bid saam met jou dat ons sal volhard tot die einde, selfs deur die verdrukking wat God ook nou Sy kinders deur laat gaan vir hul geestelike groei:
Mat 24:21-22 Want dan sal daar groot verdrukking wees soos daar van die begin van die wêreld af tot nou toe nie gewees het en ook nooit sal wees nie. 22 En as daardie dae nie verkort was nie, sou geen vlees gered word nie; maar ter wille van die uitverkorenes sal daardie dae verkort word.
Open 7:14 En ek sê vir hom: My heer, u weet dit. En hy sê vir my: Dit is hulle wat uit die groot verdrukking kom, en hulle het hul klere gewas en hul klere wit gemaak in die bloed van die Lam.